als_Latn dik_Latn sag_Latn
aSport- Vetëm pak ditë para premierës së Superligës shqiptare, një nga lojtarët më të rëndësishëm te Tirana, tregon përqendrimin maksimal. Gentjan Muca bën analizën e tij për atë që pret nga sezoni i ri dhe nënvizon objektivat e 24 herë kampionëve të Shqipërisë.
“Besoj se kemi kaluar një periudhë pozitive në përgatitjen dhe organizimin e ekipit për sezonin e ri futbollistik. E gjithë vëmëndja e skuadrës është përqendruar në ndeshjen e parë të sezonit që do të luhet ditën e diel. Për ne, nuk ka asnjë ndeshje të lehtë, pasi këtë gjë e provuam edhe gjatë fazës përgatitore me ndeshjet që zhvilluam në Shqipëri dhe jashtë vendit. Kemi një organikë të pasur, më cilësore dhe me emra shumë të njohur, kjo na bën më komptetitiv, por shton edhe konkurrencën, që gjithnjë i bën mirë skuadrës dhe lojtarëve. Qëllimi i formimit të kësaj Tirane ka qënë që të synojë titullin kampion, por me kalimin e kohës, do të shfaqen edhe synimet e të gjitha skuadrave dhe rrjedhimisht edhe tonat. Parashikoj një kampionat më të fortë dhe kjo falë skemës së re që do të aplikohet.”
Në fund Gentjan Muça është ndalur edhe te rivalët e Tiranës në këtë sezon: “Besoj se do të jenë më shume se pesë skuadra që do të synojnë titullin kampion. Nëse më duhet të përmend një emër konkret, është Skenderbeu skuadra kryesore që rivalizon për titull”, ka përfunduar analizën e tij qendërmrbojtësi bardheblu.
You must be logged in to post a comment Login
als_Latn als_Latn als_Latn eng_Latn